Vești bune pentru români! S-a dat liber la transferurile instantanee de bani în Uniunea Europeană. Plățile vor fi efectuate în 10 secunde și nu vot fi percepute taxe suplimentare.
Legislativul comunitar a votat, cu 599 de voturi pentru și 7 împotrivă, transferurile instant de bani..
Se vor permite astfel transferuri instantanee de bani, în doar 10 secunde, 24 de ore pe zi, 7 zile pe săptămână. De asemenea, nu va fi percepută nicio taxă suplimentară pentru clienți și afaceri.
Transferuri instant
Cetățenii din statele UE vor putea efectua gtransferuri de bani în doar 10 secunde. Acest lucru va fi posibil indiferent de momentul zilei sau de ziua săptămânii, atât în țara lor, cât și în orice alt stat membru al UE sau al Spațiului Economic European.
Fără taxe suplimentare
Pentru transferurile instant nu vor fi percepute taxe suplimentare.
Securitate sporită
Noul regulament va impune furnizorilor de servicii de plată să respecte reguli stricte privind securitatea transferurilor bancare. Vor fi oferite și garanții împotriva fraudelor online.
Această reformă majoră este considerată o modernizare a sistemului de plăți în cadrul pieței unice europene.
Persoanele fizice și juridice îşi vor putea accesa mai rapid și mai uşor fondurile, notează spynews.ro.